[](http://www.google.hr/imgres?imgurl=http://rizicna.azo.hr/iszo/images/grb_rh.jpg&imgrefurl=http://rizicna.azo.hr/iszo/rpot/rpot.jsf&h=275&w=220&sz=31&tbnid=utrvsMflGpOJHM:&tbnh=114&tbnw=91&prev=/images?q%3Dgrb%2Brepublike%2Bhrvatske&hl=hr&usg=__STKvWOXPYlk98VQ2tmf0tWWmUuY=&ei=u3BqS83UL4K_4gaN69iBBg&sa=X&oi=image_result&resnum=1&ct=image&ved=0CAcQ9QEwAA)

**REPUBLIKA HRVATSKA**  Adresa: Breznički Hum 14

**VARAŽDINSKA ŽUPANIJA** 42 225 Breznički Hum

**OSNOVNA ŠKOLA BREZNIČKI HUM** Tel: +385 42 618-225

KLASA:112-02/22-01/1 Fax: +385 42 209-82

URBROJ: 2186-115-01-22-7 E-mail: [ured@os-breznicki-hum.skole.hr](mailto:ured@os-breznicki-hum.skole.hr) Breznički Hum, 31.kolovoza 2022. godineOIB:31867995107

Na temelju čl. 99. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09 ,92/10, 105/10, 90/11, 5/12, 16/12, 86/12, 126/1., 94/13, 152/14, 07/17, 68/18., 98/19, 64/20) te Pravilnika o pomoćnicima u nastavi i stručnim komunikacijskim posrednicima (Narodne novine 102/2018, 59/19 i 22/20) u sklopu projekta osiguranja pomoćnika i stručnih komunikacijskih posrednika u školama Varaždinska županija – „ZAJEDNO MOŽEMO“, Osnovna škola Breznički Hum, Breznički Hum 14, 42 225 Breznički Hum raspisuje:

**NATJEČAJ**

za popunu radnog mjesta

* **Pomoćnik u nastavi učenicima s teškoćama u razvoju (m/ž)- nepuno radno vrijeme – 20 sati ukupnog tjednog radnog vremena, na određeno vrijeme - 1 izvršitelj/ica – Projekt „ZAJEDNO MOŽEMO“**

**Vrsta ugovora o radu**: Ugovor o radu na određeno vrijeme do završetka nastavne godine 2022./2023.  
  
**Potrebni uvjeti** za kandidate/kandidatkinje koji/koje se natječu za radno mjesto pomoćnika/pomoćnice u nastavi su:

- završeno najmanje četverogodišnje srednjoškolsko obrazovanje  
- uvjerenje nadležnog suda da se protiv podnositelja/podnositeljice prijave ne vodi kazneni postupak  ili da je pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 30 dana)

Prednost pri zapošljavanju imati će kandidat/kandidatkinje koji imaju Potvrdu o završenoj edukaciji o osposobljavanju za rad s učenicima s teškoćama u razvoju (priložiti Potvrdu).

Natjecati se mogu i kandidati/kandidatkinje koji nemaju završen program edukacije za poslove pomoćnika u nastavi uz uvjet da isti završe prije početka rada. Edukaciju će provoditi stručna služba Škole.

**Uz pisanu i vlastoručno potpisanu prijavu** kandidati su obvezni priložiti slijedeću dokumentaciju:

1. **Životopis**
2. **Diplomu odnosno dokaz o stečenoj stručnoj spremi**
3. **Dokaz o državljanstvu**
4. **Uvjerenje o nekažnjavanju sukladno čl. 106. Zakona o odgoju i obrazovanju u osnovnoj i srednjoj školi (ne starije od 30 dana)**
5. **Elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje iz područja radnih odnosa, ne starije od 30 dana**
6. **Uvjerenje / potvrda o završenom osposobljavanju za pomoćnike u nastavi (ukoliko kandidat/kandidatkinja u prijavi navede da je završio/završila program osposobljavanja** **za pomoćnika u nastavi)**

Navedene isprave odnosno prilozi dostavljaju se u neovjerenoj preslici, a prije izbora kandidat će predočiti izvornik.

**Prijavu je potrebno vlastoručno potpisati.**

Sukladno Zakonu o ravnopravnosti spolova („Narodne novine“ broj 82/08, 69/17) na natječaj se mogu javiti osobe oba spola.

Kandidat koji se poziva na pravo prednosti pri zapošljavanju sukladno čl. 102. Zakona o hrvatskim braniteljima iz Domovinskog rata i članovima njihovih obitelji ( Narodne novine br. 121/17, 98/19 i 84/21), čl. 48.st.1.-3. Zakona o civilnim stradalnicima iz Domovinskog rata (Narodne novine br.84/21). čl. 48. f Zakona o zaštiti vojnih i civilnih invalida rata (Narodne novine br.33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine br.157/13, 152/14, 39/18 i 32/20) dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat/kandidatkinja koji se poziva na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članova njihovih obitelji uz prijavu na natječaj dužan je priložiti sve dokaze o ispunjavanju uvjeta iz natječaja i ovisno o kategoriji u koju ulazi i sve potrebne dokaze (čl. 103.st. Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo pri zapošljavanju u skladu s čl. 48. Zakona civilnim stradalnicima iz Domovinskog rata uz prijavu je dužan priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49. st.1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

U slučaju prijava velikog broja kandidata, s kandidatima koji su pravodobno dostavili potpunu prijavu sa svim prilozima odnosno ispravama te ispunjavanju formalne uvijete natječaja održat će se usmeno testiranje putem intervjua. Ukoliko pozvani kandidat i ne pristupe testiranju, smatra se da je prijava povučena, o vremenu i mjestu održavanja intervjua kandidati će biti osobno obaviješteni.

**Ostale informacije:** Nositelj projekta „ ZAJEDNO MOŽEMO“ je Varaždinska županija, a koji se provodi u okviru instrumenta „ Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim ustanovama, faza V. UP.03.2.1.07“ Ministarstva znanosti i obrazovanja Republike Hrvatske u sklopu Operativnog programa „ Učinkoviti ljudski potencijali“ 2014.-2020. Europskog socijalnog fonda.

Urednom prijavom smatra se prijava koja sadrži sve podatke i priloge navedene u natječaju.  
Nepotpune i nepravodobne prijave neće se razmatrati.

Rok za podnošenje prijave na natječaj je **osam dana od dana objave natječaja**.

**Natječaj je otvoren od 31.8.2022. do 8.9.2022**.

O rezultatima natječaja kandidati/ kandidatkinje će biti obaviješteni putem mrežne stranice Škole u zakonskom roku.  
   
**Prijave** **se podnose na sljedeću** **adresu**:

OSNOVNA ŠKOLA BREZNIČKI HUM,

BREZNIČKI HUM 14,

42225 BREZNIČKI HUM, s napomenom „ Prijava na natječaj – pomoćnik/ica u nastavi, ne otvarati“

**Natječaj je objavljen na web stranici Škole i web stranici Hrvatskog zavoda za zapošljavanje te na oglasnoj ploči Škole.**

**Obavijest o zaštiti osobnih podataka**

Osnovna škola Breznički Hum , Breznički Hum 14, 42 225 Breznički Hum, tijekom predmetnog natječaja, u svojstvu voditelja obrade sukladno odredbama Opće uredbe o zaštiti podataka, prikuplja i obrađuje osobne podatke kandidata sadržane unutar dokumentacije dostavljene sukladno uvjetima natječaja, te ih zadržava u skladu s rokovima određenima zakonskim propisima, i nakon toga trajno uništava, odnosno, ukoliko je primjenjivo, vraća kandidatima.

Za ostvarivanje svojih prava na uvid u vlastite osobne podatke, kandidati mogu podnijeti zahtjev pisanim putem na adresu Škole ili osobnim dolaskom u Školu u radno vrijeme radnim danom, kojom prilikom će Škola provjeriti identitet podnositelja zahtjeva sukladno odredbama Opće uredbe o zaštiti podataka.

    
Kandidat/kandidatkinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe natječajnog postupka sukladno važećim propisima o zaštiti osobnih podataka.

**Ravnateljica**

Vesna Ivančan

\_\_\_\_\_\_\_\_\_\_\_\_\_\_\_\_\_